Diari Oficial de la Generalitat Valenciana


Sumari del DOGV 3463, del 29-03-1999 (1999/2648)

Informació pública del Projecte de l'Estudi de Detall. Remodelació de volums edificables en l'àmbit del Pla Parcial el Palmar II, d'Alcossebre, assumit pel Pla General d'Ordenació Urbana com a APA-7.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2648


Organisme emissor
:   Ajuntament d'Alcalà de Xivert

Tipus de document
:   Anunci

Informació pública del Projecte de l'Estudi de Detall. Remodelació de volums edificables en l'àmbit del Pla Parcial el Palmar II, d'Alcossebre, assumit pel Pla General d'Ordenació Urbana com a APA-7. [1999/Q2648]
  
L'alcalde president de l'Ajuntament d'Alcalà de Xivert (Castelló), fa saber:
  
Després de vista la sol·licitud presentada pel senyor Ramón Foix Bosch, en què sol·licita d'aquest Ajuntament que després dels tràmits oportuns previs s'aprove el Projecte de l'Estudi de Detall, que s'adjunta a aquesta sol·licitud i que té com a objecte fonamental, segons el que s'estableix en l'apartat 1 de la memòria, la remodelació de volums edificables en l'àmbit del Pla Parcial el Palmar II, d'Alcossebre, assumit pel Pla General d'Ordenació Urbana com a APA-7.
  
Atés que es té constància, segons es desprén del que s'estableix en l'article 26 de la Llei Reguladora de l'Activitat Urbanística (LRAU), que els estudis de detall tenen com a finalitat general el reajustament o remodelació d'una ordenació definida prèviament.
  
Atés que es té constància, així mateix, que aquest estudi de detall compleix amb les determinacions previstes en l'article 26 de la LRAU, tenint en compte principalment que no augmenta l'aprofitament urbanístic que per a aquest àmbit fixa la normativa d'aplicació.
  
Vist que el procediment que s'ha de seguir per a l'aprovació de l'estudi de detall, de conformitat amb el que s'estableix en l'article 52 de la LRAU, serà el mateix que per a l'elaboració, tramitació i aprovació dels programes d'actuació.
  
Vist que la informació pública del Projecte de l'Estudio de Detall, serà per 20 dies hàbils i segons disposa l'article 46 de la LRAU, s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana, amb l'advertiment de la possibilitat de formular al·legacions.
  
Vist que, segons el que s'estableix en l'article 52.2 de la LRAU esmentada, que l'exposició al públic d'aquests instruments de planejament s'efectuarà amb l'exhibició de la documentació completa d'aquests.
  
A la vista del que s'ha exposat, i fent ús de les atribucions que em són pròpies ordene:
  
Primer
  
Sotmetre a informació pública durant el termini de 20 dies hàbils, l'expedient complet de l'estudi de detall, mitjançant la inserció d'un anunci en un diari d'informació general editat a la Comunitat Valenciana, i en el Diari Oficial de la Generalitat Valenciana, a fi que els qui n'estigueren interessats puguen consultar l'expedient al Departament d'Urbanisme de l'Ajuntament d'Alcalà de Xivert i presentar les al·legacions que creguen convenients.
  
Segon
  
Així mateix, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci se cita els propietaris afectats que puguen resultar desconeguts o se n'ignore el lloc de la notificació perquè durant el termini indicat puguen formular les al·legacions que estimen pertinents.